
R E P U B L I K A    H R V A T S K A

Z A K LJ U Č A K

	 Trgovački sud u Zagrebu, po sutkinji Ivani Manestar, u skraćenom stečajnom postupku pokrenutom nad dužnikom EXPANDENS d.o.o., Zagreb, Svibovac 6, OIB: 70574002619, dana 9. rujna 2016. 

z a k l j u č i o   j e

	I. Poziva se vjerovnik HETA ASSET RESOLUTION AG, Klagenfurt, Alpen-Adria-Platz 1, A-9020 Klagenfurt am Wӧrthersee, Republika Austrija,  OIB: 90730821413, u roku 8 dana od primitka ovog zaključka, uplatiti predujam u iznosu od 1.000,00 kuna u Fond za namirenje troškova stečajnog postupka na račun HR9223900011300000460, pozivom na broj 05-4056-2015

	II. Ukoliko vjerovnik ne uplati predujam navedenog iznosa u navedenom roku, sud će donijeti rješenje o otvaranju i zaključenju skraćenog stečajnog postupka.


Obrazloženje

Financijska agencija, RC Zagreb, Podružnica Zagreb, Trg svibanjskih žrtava 1995. 1, podnijela je ovom sudu zahtjev za provedbu skraćenog stečajnog postupka nad dužnikom  EXPANDENS d.o.o., Zagreb, Svibovac 6, OIB: 70574002619, temeljem odredbe čl. 444. st. 1. Stečajnog zakona (Narodne novine, broj: 71/2015., dalje u tekstu: SZ), u vezi čl. 428. SZ-a.

Prema odredbi čl. 428 st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih, 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
· ako nisu ispunjene pretpostavke za pokretanje drugog postupka radi brisanja iz sudskoga registra.

Kako su navedene pretpostavke bile ispunjene, sud je, temeljem odredbe čl. 430. SZ-a, na mrežnoj stranici e-Oglasna ploča sudova objavio oglas kojim je pozvao osobe ovlaštene za zastupanje dužnika po zakonu da u roku 15 dana od dana objave oglasa podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.

Vjerovnik HETA ASSET RESOLUTION AG, Klagenfurt, Alpen-Adria-Platz 1, A-9020 Klagenfurt am Wӧrthersee, Austrija, OIB: 90730821413, je predložio otvaranje stečajnog postupka nad dužnikom, navodeći da prema istom ima tražbinu u iznosu od 11.955.017,61 kn.

Iz podataka koje je sudu dostavila Republika Hrvatska proizlazi da je dužnik vlasnik brojnih nekretnina.

Odredbom čl. 434. SZ-a određeno je da će vjerovnike koji predlože otvaranje stečajnoga postupka sud pozvati na solidarno plaćanje predujma za namirenje troškova stečajnoga postupka, dok je odredbom čl. 114. st. 1. SZ-a određeno je da je podnositelj prijedloga za otvaranje stečajnog postupka dužan uplatiti predujam u iznosu od 1.000,00 kuna u Fond za namirenje troškova stečajnog postupka. 

Stoga je sud pozvao navedenog vjerovnika, na uplatu predujma u iznosu od 1.000,00 kuna u Fond za namirenje troškova stečajnog postupka, uz upozorenje na posljedice iz odredbe čl. 431. SZ-a.

U Zagrebu 9. rujna 2016. 
                        
										        Sutkinja:
Ivana Manestar
	



UPUTA O PRAVNOM LIJEKU:
Protiv zaključka žalba nije dopuštena (čl. 19. st.7. SZ-a).		
			

DNA:
- e-oglasna ploča sudova
- vjerovniku HETA ASSET RESOLUTION AG, Klagenfurt, Alpen-Adria-Platz 1, A-9020 Klagenfurt am Worthersee, Austrija, po punomoćniku, odvjetnici Nataliji Lacmanović, Zagreb, Prolaz sestara Baković 3/III.
- računovodstvu suda

